pythainlp/thai-wiki-dataset-v4 huggingface dataset:
ไทยซุปเปอร์โมเดลคอนเทสต์ 2009

ไทยซุปเปอร์โมเดลคอนเทสต์ 2009  เป็นการประกวดไทยซูเปอร์โมเดลคอนเทสต์ ครั้งที่ 8 ซึ่งมีการประกวดรอบตัดสินในวันที่ 30 ตุลาคม พ.ศ. 2552 ณ บีซีซี ฮอลล์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ มณฑิรา เปี่ยมรัตนวงศ์ จากกรุงเทพมหานคร
#เปลี่ยนทาง ผู้ได้ตำแหน่ง ไทยซุปเปอร์โมเดลคอนเทสต์
การพลัดหลง (ชีววิทยา)

การพลัดหลง  เป็นปรากฏการณ์ทางชีววิทยาที่สัตว์แต่ละตัวปรากฏตัวนอกถิ่นการกระจายพันธุ์ตามปกติ สัตว์แต่ละตัวที่พลัดหลงนี้เรียกว่า สัตว์พลัดหลง (vagrants) มีอยู่หลายปัจจัยที่อาจทำให้สัตว์แต่ละตัวกลายเป็นสัตว์พลัดหลง ได้แก่ ปัจจัยทางพันธุกรรม และสภาพอากาศ แต่โดยทั่วไปยังไม่สามารถเข้าใจสาเหตุได้ทั้งหมด บางครั้งการพลัดหลงยังสามารถเป็นการเริ่มการสร้างอาณานิคมใหม่ หากสัตว์พลัดหลงอยู่รอดจากประชากรที่มีมากพอที่จะดำรงพันธุ์ในที่ใหม่
โดยทั่วไปการพลัดหลงเกิดขึ้นในสัตว์หลายชนิด เช่น นก แมลง สัตว์เลี้ยงลูกด้วยนม และเต่าทะเล
นก.
ในซีกโลกเหนือ โดยปกติทุกปีนกอพยพทั่วไปมีการอพยพลงใต้ในฤดูหนาว และบินกลับในฤดูใบไม้ผลิซึ่งเป็นช่วงผสมพันธุ์ของนกที่โตเต็มวัย แต่ในบางครั้งนกที่โตเต็มวัยที่อายุยังน้อยและไม่มีประสบการณ์ในหลายสายพันธุ์ อาจผ่านเลยช่วงเวลาการผสมพันธุ์นี้ และบินอพยพขึ้นทางเหนือเมื่อสิ่นสุดฤดูใบไม้ผลิ อพยพเลยไกลออกไปทางเหนือกว่าเดิม (นกประเภทนี้เรียกว่า spring overshoots)
ในฤดูใบไม้ร่วง นกอายุยังน้อยบางตัวแทนที่จะมุ่งหน้าไปยังพื้นที่หลบหนาวตามปกติ กลับใช้เส้นทางการอพยพที่ "ไม่ถูกต้อง" ไปยังพื้นที่นอกเส้นทางการอพยพตามปกติ ได้แก่ นกเกาะคอนจากไซบีเรียหลายสายพันธุ์ ซึ่งปกติในฤดูหนาวจะอพยพลงใต้สู่เอเชียตะวันออกเฉียงใต้ แต่กลับพบในยุโรปตะวันตกเฉียงเหนือ เช่น นกกระจิบอาร์กติก พบในสหราชอาณาจักร ซึ่งเรียกว่าการ อพยพแบบย้อนกลับ โดยที่นกอพยพไปในทิศทางตรงกันข้ามกับที่คาดไว้ (เช่น บินไปทางตะวันตกเฉียงเหนือแทนที่จะเป็นตะวันออกเฉียงใต้) โดยยังไม่ทราบสาเหตุของการกระทำนี้ แต่สันนิษฐานว่าอาจเกิดการกลายพันธุ์ทางพันธุกรรม หรือความผิดปกติอื่น ๆ ที่เกี่ยวข้องกับความไวต่อสนามแม่เหล็กของนก
นกชนิดอื่น ๆ อาจพลัดหลงจากพายุที่พัดพาข้ามมหาสมุทร เช่น นกในอเมริกาเหนือบางตัวปลิวข้ามมหาสมุทรแอตแลนติกไปยังยุโรป นกยังสามารถถูกพัดออกสู่มหาสมุทร เมื่อร่างกายอ่อนเพลีย โดยจำเป็นต้องร่อนลงบนเรือและอาจถูกพาไปยังจุดหมายปลายทางของเรือแทน
นกพลัดหลง จำนวนมากไม่สามารถดำรงพันธุ์ในพื้นที่ใหม่ได้ เนื่องจากมีจำนวนไม่เพียงพอที่จะสร้างประชากรใหม่ โดยตัวอย่างที่โดดเด่นของ"นกพลัดหลง" (นกบกที่ปลิวไปในทะเล) ที่สามารถดำรงพันธุ์ในพื้นที่ใหม่ได้ที่พบในหมู่เกาะในมหาสมุทรที่แยกตัวออกไปไกล เช่น นกปรอดผึ้งฮาวาย และ นกฟินช์ของดาร์วิน
แมลง.
มีการบันทึกจากหลายกลุ่มวิจัยในเรื่อง แมลงพลัดหลง โดยเฉพาะอย่างยิ่งการศึกษาใน ผีเสื้อ ผีเสื้อกลางคืน และ แมลงปอ
สัตว์เลี้ยงลูกด้วยนม.
ในสัตว์เลี้ยงลูกด้วยนมมีการบันทึกข้อมูลของ สัตว์พลัดหลง ได้แก่ ค้างคาว แมวน้ำ วาฬ พะยูนแมนนาที วาฬเบลูกา เสือคูการ์ และอื่น ๆ
สัตว์เลื้อยคลาน.
"สัตว์พลัดหลง" ประเภทสัตว์เลื้อยคลานที่มีการบันทึก ได้แก่ เต่าทะเล งู (เช่น "Pelamis platura") จระเข้ และอาจพบในกิ้งก่า ซึ่งมีแนวโน้มว่าเป็นปรากฏการณ์ที่ค่อนข้างแพร่หลายในกลุ่มสัตว์เลื้อยคลาน จระเข้น้ำเค็มมีแนวโน้มสูงที่จะเป็น"สัตว์พลัดหลง" โดยบางครั้งถูกบันทึกการปรากฏตัวในสถานที่แปลก ๆ เช่น ฟีจี อิโวะจิมะ และแม้แต่ทะเลญี่ปุ่น
พฤกษศาสตร์.
โดยทั่วไปคำว่า "พลัดหลง" (vagrant) มักใช้ในสัตว์ แต่ยังอาจใช้กับพืช (เช่น Gleason และ Cronquist, 1991) เพื่ออ้างถึงพืชที่เติบโตห่างไกลจากถิ่นปกติของสปีชีส์ (โดยเฉพาะทางเหนือสุดของถิ่นปกติของสปีชีส์) โดยมีความหมายแฝงว่าเป็นประชากรชั่วคราว สำหรับในบริบทของไลเคน รูปแบบหรือสายพันธุ์"พลัดหลง"เกิดขึ้นโดยง่ายเพียงหลุดออกจากพื้นผิวตั้งต้น และไม่จำเป็นต้องหมายถึงการอยู่นอกถิ่นการกระจายพันธุ์
ไทยซุปเปอร์โมเดลคอนเทสต์ 2008

ไทยซุปเปอร์โมเดลคอนเทสต์ 2008  เป็นการประกวดไทยซูเปอร์โมเดลคอนเทสต์ ครั้งที่ 7 ซึ่งมีการประกวดรอบตัดสินในวันที่ 17 ตุลาคม พ.ศ. 2551 ณ บีซีซี ฮอลล์ เซ็นทรัลพลาซา ลาดพร้าว กรุงเทพมหานคร
 ผู้ชนะไทยซุปเปอร์โมเดลคอนเทสต์ในปีนี้คือ ศุจินทรา โสตถิวันวงศ์ จากกรุงเทพมหานคร
#เปลี่ยนทาง ผู้ได้ตำแหน่ง ไทยซุปเปอร์โมเดลคอนเทสต์
30 ยังซิงกับเวทมนตร์ปิ๊งรัก

30 ยังซิงกับเวทมนตร์ปิ๊งรัก (; โรมาจิ: "Sanjū-sai Made Dōtei da to Mahōtsukai ni Nareru Rashii") หรือเรียกโดยย่อว่า เชอร์รีเมจิก (; โรมาจิ: "Cheri Maho") เป็นมังงะยาโออิญี่ปุ่น ที่เขียนโดย ยู โทโยตะ มังงะเรื่องนี้ได้รับการนำมาสร้างเป็นละครเวอร์ชันญี่ปุ่นออกอากาศทางช่องทีวีโตเกียว เมื่อปี 2563 ภาพยนตร์เวอร์ชันญี่ปุ่น ออกฉายเมื่อปี 2565 และละครเวอร์ชันไทย ออกอากาศเมื่อปี 2566
เนื้อเรื่อง.
คิโยชิ อาดาจิ (; โรมาจิ: "Adachi Kiyoshi") หนุ่มอายุ 30 ปี ที่ไม่เคยมีเพศสัมพันธ์กับใครในชีวิต ได้รับพลังวิเศษในวันเกิดอายุ 30 ปีของเขา เขาได้กลายเป็นพ่อมดที่เมื่อแตะต้องใครจะสามารถอ่านใจคน ๆ นั้นได้ จนวันหนึ่งได้เกิดไปสัมผัสกับยูอิจิ คุโรซาวะ (; โรมาจิ: "Kurosawa Yūichi") เพื่อนร่วมงานสุดฮอด แล้วได้อ่านใจว่า เขานั้นแอบชอบตัวเองอยู่ และได้เห็นภาพจินตนาการของเขาอีกด้วย อาดาจิจึงพยายามที่จะอ่านใจเพื่อยอมรับและเข้าใจในความรักของเขา
ให้เสียงโดย: 
 แสดงโดย: เอจิ อากาโซะ (ละคร, ภาพยนตร์)
 มนุษย์เงินเดือนที่เมื่ออายุครบ 30 ปี ก็ได้รับพลังวิเศษที่แตะต้องใครแล้วจะสามารถอ่านใจคนได้
ให้เสียงโดย: 
 แสดงโดย: เคตะ มาจิดะ (ละคร, ภาพยนตร์)
 เพื่อนร่วมงานบริษัทเดียวกันกับอาดาจิ เป็นคนที่เป็นมิตรกับทุกคนและเป็นหนุ่มฮอตประจำออฟฟิศ แต่มีความลับคือแอบชอบอาดาจิ และมักจะจิตนาการถึงอาดาจิอยู่บ่อย ๆ
ให้เสียงโดย: 
 แสดงโดย: โคได อาซากะ (ละคร, ภาพยนตร์)
 เพื่อนร่วมรุ่นของอาดาจิ เป็นนักเขียนนวนิยาย และยังบริสุทธิ์ พอเมื่ออายุ 30 ปี ก็ได้รับพลังวิเศษที่สามารถอ่านใจคนได้เหมือนอาดาจิ มีแมวชื่อ อุดง ซึ่งได้ไปเจอที่กล่องอุดงแล้วนำมาเลี้ยงดู และได้ตกหลุมรักมินาโตะ พนักงานส่งของ
ให้เสียงโดย: 
 แสดงโดย: โกโตะ ยูตาโระ (ละคร, ภาพยนตร์)
 พนักงานส่งของย่านที่สึเกะอาศัยอยู่ มักจะคอยเป็นห่วงสึเกะอยู่ห่าง ๆ มักจะชอบลูบไล้แมวของสึเกะ ซึ่งวาตายะอยากจะนำมาเลี้ยงอยู่พอดี
 ให้เสียงโดย: ยูยะ ฮิโรเซะ (ซีดีเสียง), ยูซูเกะ ชิราอิ (อนิเมะ)
 แสดงโดย: ทาคุยะ คุซาคาวะ (ละคร, ภาพยนตร์)
 พนักงานรุ่นน้องของอาดาจิ
 ให้เสียงโดย: อากิระ เซกิเนะ (ซีดีเสียง), อามิ โคชิมิซุ (อนิเมะ)
 แสดงโดย: รีว ซาโตะ (ละคร, ภาพยนตร์)
 เพื่อนร่วมงานหญิงของอาดาจิ
 แสดงโดย: ซูซูโนซูเกะ ทานากะ (ละคร, ภาพยนตร์)
 พนักงานรุ่นพี่ของอาดาจิ ตัวละครนี้ไม่ปรากฏในฉบับมังงะ
 เลขานุการ เพื่อนของฟูจิซากิ
 ฝ่ายพัฒนา เพื่อนของฟูจิซากิ
 ประธานบริษัทที่อาดาจิ และคุโรซาวะทำงานอยู่
แนวร่วมโปลิซาริโอ

แนวร่วมโปลิซาริโอ  ย่อมาจาก แนวร่วมประชาชนเพื่อการปลดปล่อยซากิอาเอลฆัมราและริโอเดโอโร  เป็นขบวนการปลดปล่อยของชาวซาห์ราวี เพื่อยุติการครอบครองเวสเทิร์นสะฮาราของโมร็อกโก ขบวนการนี้มีสถานะเป็นสมาชิกที่ปรึกษาของสังคมนิยมสากล สหประชาชาติพิจารณาให้โปลิซาริโอเป็นตัวแทนโดยชอบธรรมของชาวซาห์ราวี และมีสิทธิที่จะกำหนดการปกครองด้วยตนเองได้ โปลิซาริโอมีสถานะนอกกฎหมายในเวสเทิร์นสะฮาราที่อยู่ภายใต้การปกครองของโมร็อกโก
ศาสนาซูเมอร์

ศาสนาซูเมอร์ เป็นศาสนาพหุเทวนิยมที่นับถือปฏิบัติโดยชาวซูเมอร์ อันเป็นแหล่งอารยธรรมแรกในเมโสโปเตเมียที่มีบันทึกเป็นลายลักษณ์อักษร ชาวซูเมอร์ถือว่าเทพของตนมีส่วนเกี่ยวข้องกับความเป็นไปของธรรมชาติและสังคม ก่อนหน้าที่จะมีระบอบกษัตริย์ นครรัฐซูเมอร์ถูกปกครองโดยผู้นำทางศาสนาและนักบวช ถึงแม้ว่าต่อมาตำแหน่งผู้นำจะถูกแทนที่ด้วยกษัตริย์ แต่นักบวชก็ยังคงมีอำนาจมาก ในช่วงแรกศาสนสถานของซูเมอร์เป็นสิ่งปลูกสร้างง่าย ๆ บนยกพื้น ภายในมีเพียงห้องเดียว ก่อนจะพัฒนาเป็นพีระมิดแบบขั้นบันไดที่ด้านบนเป็นวิหาร เรียกว่าซิกกุรัต
ชาวซูเมอร์เชื่อว่าจักรวาลเกิดจากการสรรค์สร้างโดยเทพ เริ่มจากนัมมู เทพีแห่งน้ำให้กำเนิดเทพ 2 องค์คือ อัน เทพแห่งสวรรค์ และคิ เทพีแห่งโลก ต่อมาอันกับคิมีโอรสด้วยกันคือเอนลิล เทพแห่งลมผู้แยกสวรรค์ออกจากโลกและอ้างตนเป็นผู้ปกครองโลก ขณะที่มนุษย์ถูกสร้างโดยเองกี เทพแห่งน้ำผู้เป็นโอรสของนัมมูกับอัน หลังสวรรค์–โลกแยกจากกัน สวรรค์กลายเป็นที่สงวนสำหรับเทพ ส่วนมนุษย์หลังเสียชีวิตวิญญาณจะไปยังยมโลกที่มืดมิดและหนาวเหน็บ เรียกว่า Kur ซึ่งปกครองโดยเทพีอีเรชคิกัล เวลาต่อมาชาวซูเมอร์เชื่อว่าพระนางปกครองร่วมกับพระสวามีเนอร์กัล ผู้เป็นเทพแห่งความตาย
เทพที่สำคัญของปวงเทพซูเมอร์ได้แก่ เทพอันแห่งสวรรค์ เทพเอนลิลแห่งลมและพายุ เทพเองกีแห่งน้ำและวัฒนธรรมมนุษย์ เทพีนินฮูร์ซักแห่งการเจริญพันธุ์และผืนดิน เทพอูตูแห่งดวงอาทิตย์และความยุติธรรม และเทพนันนาแห่งดวงจันทร์ ในช่วงที่จักรวรรดิแอกแคดเรืองอำนาจในซูเมอร์ มีการนับถืออินันนา เทพีแห่งความรักและความงามอย่างกว้างขวางในพระนามอิชตาร์ และต่อมาพระนางได้รับตำแหน่งราชินีแห่งสวรรค์ การนับถือเทพีอิชตาร์ยืนยาวมาจนถึงคริสต์ศตวรรษที่ 3–5 เมื่อศาสนาคริสต์แผ่อิทธิพลเข้ามาในเมโสโปเตเมีย
ศาสนาซูเมอร์มีอิทธิพลอย่างมากต่อความเชื่อของชาวเมโสโปเตเมียยุคต่อมา แนวคิดหลายอย่างในศาสนาซูเมอร์ปรากฏในคติความเชื่อและเรื่องปรัมปราของชาวแอกแคด ฮูร์เรีย บาบิโลเนีย และอัสซีเรีย นอกจากนี้ นักปรัมปราวิทยาเปรียบเทียบยังพบความเชื่อมโยงระหว่างเรื่องปรัมปราของชาวซูเมอร์กับงานยุคหลังอย่างช่วงต้นของคัมภีร์ฮีบรู
ฏอฆูต

ฏอฆูต (พหุพจน์: เฏาะวาฆีต ความหมายโดยกว้าง: "ไปไกลเกินขอบเขต" หรือ ระบุเป็น "ความสูง" หรือ "จุดสูงสุด" มาจากคำว่า ฏอฆิยะฮ์ طاغية แปล. ทรราช) เป็นอภิธานศัพท์ศาสนาอิสลามแสดงถึงการสักการะสิ่งอื่นใดนอกจากพระเจ้า ในเทววิทยาอิสลาม คำนี้มักใช้กับการบูชายัญเลือดแก่เทวรูปหรือมารของพวกนอกศาสนา
ในปัจจุบัน คำนี้สามารถใช้กับอำนาจเผด็จการ ซึ่งมาจากซูเราะฮ์ อันนิซาอ์ อายะฮ์ที่ 60 นักปราชญ์อิสลามสมัยใหม่ ซัยยิด อะบุล อะลา เมาดูดีย์ นิยาม "ฏอฆูต" ในตัฟซีรของเขาเป็นสิ่งมีชีวิตที่ไม่ได้แค่ก่อกบฎต่อพระเจ้าเท่านั้น แต่ได้ล่วงละเมิดเจตจำนงของตนเองด้วย เนื่องจากการเชื่อมโยงเหล่านี้ ทำให้ในปัจจุบัน คำนี้ถูกใช้แก่คนหรือกลุ่มที่ต่อต้านอิสลามและตัวแทนของลัทธิจักรวรรดินิยมทางวัฒนธรรมตะวันตก ซึ่งใช้มาตั้งแต่การปฏิวัติอิหร่านของรูฮุลลอฮ์ โคมัยนี
ศัพทมูลวิทยา.
นักบูรพคดีศึกษาส่วนใหญ่กล่าวว่าคำนี้มาจากภาษาเอธิโอเปียว่า "amlaka gebt" หมายถึง "แปลก, เทพต่างชาติ" ที่ศาสดามุฮัมมัดตีความถึงรูปปั้นหรือ "พระเจ้าปลอม"
หรือคำในภาษาอาหรับมาจากรากสามอักษรของ ซึ่งหมายถึง "ข้ามขอบเขต, ล้ำเส้นขอบเขต" หรือ "ก่อกบฎ"
ในอัลกุรอาน.
คำว่า "ฏอฆูต" ปรากฎอยู่ในอัลกุรอาน 8 ครั้ง ในอาระเบียก่อนการมาของอิสลาม อิงถึงเทพเจ้าของพวกนอกรีต เช่น อัลลาต และอัลอุซซา
<templatestyles src="แม่แบบ:คำพูด/style.css" />"เจ้ามิได้มองดูบรรดาผู้ที่ได้รับส่วนหนึ่งจากคัมภีร์ดอกหรือ? โดยที่พวกเขาศรัทธาต่ออัลญิบติ และอัฏ-ฏอฆูต และกล่าวแก่บรรดาผู้ปฏิเสธศรัทธา ว่า 'พวกเขาเหล่านี้แหละเป็นผู้อยู่ในทางที่เที่ยงตรงกว่าบรรดาผู้ศรัทธาทั้งหลาย"
โองการนี้อิงจากเหตุการณ์จริงที่กลุ่มของผู้ปฏิเสธชาวมักกะฮ์ไปหาชาวยิวที่โดดเด่นสองคนเพื่อหารือถึงความจริงในคำสอนของมุฮัมมัด และกล่าวว่าพวกนอกรีตมีเส้นทางที่เที่ยงตรงกว่ามุสลิม
<templatestyles src="แม่แบบ:คำพูด/style.css" />"เจ้ามิได้มองดูบรรดาผู้ที่อ้างตนว่าพวกเขาศรัทธาต่อสิ่งที่ถูกประทานลงมาแก่เจ้าและสิ่งที่ถูกประทานลงมาก่อนเจ้าดอกหรือ ? โดยที่เขาเหล่านั้นต้องการที่จะให้การแก่อัฏฏอฆูต ทั้ง ๆ ที่พวกเขาถูกใช้ให้ปฏิเสธมันและชัยฏอนนั้นต้องการที่จะให้พวกเขาหลงทางที่ห่างไกล"
"ฏอฆูต" ในภาษาอาหรับมีความหมายหลากหลาย เพื่ออิงถึงรูปปั้น, ทรราชจำเพาะ, เทพยากรณ์ หรือศัตรูของท่านศาสดา
<templatestyles src="แม่แบบ:คำพูด/style.css" />"บรรดาผู้ที่ศรัทธานั้น พวกเขาจะต่อสู้ในทางของอัลลอฮฺ และบรรดาผู้ปฏิเสธศรัทธานั้น พวกเขาจะต่อสู้ในทางของอัฎ-ฎอฆูต ดังนั้นพวกเจ้าจงต่อสู้บรรดาสมุนของชัยฏอนเถิด แท้จริงอุบายของชัยฏอนนั้นเป็นสิ่งที่อ่อนแอ"
อีกครั้งที่คำว่า "ฏอฆูต" ใช้เจาะจงถึงมารที่พวกกุเรชบูชา
<templatestyles src="แม่แบบ:คำพูด/style.css" />"ไม่มีการบังคับใดๆ (ให้นับถือ) ในศาสนา อิสลาม แน่นอน ความถูกต้องนั้นได้เป็นที่กระจ่างแจ้งแล้วจากความผิด ดังนั้นผู้ใดปฏิเสธศรัทธาต่ออัฎ-ฎอฆูต และศรัทธาต่ออัลลอฮฺแล้ว แน่นอนเขาได้ยึดห่วงอันมั่นคงไว้แล้ว โดยไม่มีการขาดใด ๆ เกิดขึ้นแก่มัน และอัลลอฮฺนั้นเป็นผู้ทรงได้ยิน ผู้ทรงรอบรู้"
จังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดปราจีนบุรี พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 5.
กลุ่มจังหวัดที่ 5 ประกอบไปด้วยจังหวัดนครราชสีมา จังหวัดนครนายก จังหวัดปราจีนบุรี จังหวัดสระแก้ว จังหวัดฉะเชิงเทรา จังหวัดชลบุรี จังหวัดระยอง จังหวัดจันทบุรี จังหวัดตราด และจังหวัดปทุมธานี
ผู้สมัครได้รับการเลือกตั้งในกลุ่มจังหวัดที่ 5.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 5 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดปราจีนบุรีทั้งจังหวัด
การเลือกตั้งใหม่.
เขตเลือกตั้งที่ 1.
ในภายหลังประชุมคณะกรรมการการเลือกตั้ง (กกต.) มีมติสั่งเพิกถอนสิทธิเลือกตั้งของนายสุนทร วิลาวัลย์ ว่าที่ ส.ส.เขต 1 จังหวัดปราจีนบุรี พรรคมัชฌิมาธิปไตยเป็นเวลา 1 ปี (การแจกใบแดง) และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดปราจีนบุรี โดยกำหนดวันเลือกตั้งใหม่คือวันที่ 27 มกราคม 2551
ซึ่งในกรณีที่ถูกใบแดงและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนายชยุต ภุมมะกาญจนะ , นายคงกฤช หงษ์วิไล ผู้สมัครจากพรรคพลังประชาชนที่ได้รับเลือกตั้งไปก่อนหน้าไม่ต้องลงเลือกตั้งใหม่ในรอบนี้แต่ประการใด และนายสุนทร วิลาวัลย์ ผู้สมัครจากพรรคมัชฌิมาธิปไตยที่ถูกเพิกถอนสิทธิเลือกตั้ง (ใบแดง)
ข้าวเสียโป

ข้าวเสียโป หรือชื่ออื่น ๆ ข้าวเฉโป, ข้าวเสโป, ข้าวสวยโป เป็นอาหารจีนในประเทศไทยชนิดหนึ่ง อาหารชนิดนี้ประกอบด้วยข้าวหุงสุก โปะด้วยหมูย่าง, เป็ดย่าง, ไส้พะโล้ ฯลฯ โดยเนื้อสัตว์ปรุงสุกทั้งหมดจะถูกหั่นเป็นชิ้นพอคำก่อนราดด้วยน้ำซอส โดยลักษณะการปรุงและย่างเนื้อสัตว์ด้วยวิธีนี้เป็นลักษณะเฉพาะของการครัวแถบจีนตอนใต้แถบมณฑลกวางตุ้งและฝูเจี้ยน
ตำนานของอาหารชนิดนี้ไม่มีหลักฐานเอกสารที่ยืนยันถึงที่มาที่ไปได้ชัดเจน จึงมีเพียงแค่เรื่องเล่าที่ถูกเล่ากันต่อมาอย่างแพร่หลายเท่านั้น โดยเรื่องเล่าดังกล่าวได้อธิบายที่มาของอาหารจานนี้ไว้ว่า "เสียโป" หมายถึง การเสียพนันชนิดหนึ่งชื่อ "โป" ในสมัยก่อน เรื่องเล่าอ้างว่า นักพนันนิยมกินข้าวชนิดนี้หน้าบ่อนพนันโป จนกลายเป็นที่มาของอาหารจานนี้ในที่สุด 
อย่างไรก็ตาม ตำนานปากเปล่าที่เล่าต่อ ๆ กันมานี้ มีข้อสังเกตที่น่าสงสัยอยู่หลายประการ เช่น การเล่าเรื่อง การแปลและการให้ความหมายของคำว่า "เสียโป" ที่เป็นการให้ความหมายด้วยไวยากรณ์ภาษาไทยกับคำภาษาจีน จึงสันนิษฐานว่าเรื่องเล่าเกี่ยวกับข้าวเสียโปที่แปลว่า "ข้าวเสียพนัน" นี้เกิดขึ้นจากจินตนาการของคนไทยสมัยก่อนที่ไม่มีความรู้ไวยากรณ์ภาษาจีน
โซดีแอกมีเดีย

โซดีแอกมีเดีย  เป็นบริษัทผู้ผลิตรายการอิสระของฝรั่งเศส ในเดือนกุมภาพันธ์ ค.ศ. 2016 ได้ถูกควบรวมกิจการเป็นส่วนหนึ่งของกลุ่มแบนิเจย์
ประวัติ.
ในปี ค.ศ. 2008 กลุ่มโซดีแอกได้เปลี่ยนชื่อเป็นโซดีแอกเอนเตอร์เทนเมนต์ หลังจากการเข้าซื้อกิจการของโซดีแอกทีวี (นอร์ดิก, ยุโรปตะวันออก, รัสเซีย)
ในปี ค.ศ. 2010 บริษัท ได้เปลี่ยนชื่อเป็นโซดีแอกมีเดีย หลังจากการเข้าซื้อกลุ่มอาร์ดีเอฟมีเดีย และยังก่อตั้งโซดีแอกคิดส์ (ปัจจุบันคือกลุ่มแบนิเจย์) เป็นแผนกย่อยเน้นการสร้างรายการสำหรับเด็กและครอบครัวในปี ค.ศ. 2014
ในเดือนกุมภาพันธ์ ค.ศ. 2016 โซดีแอกมีเดียได้ถูกควบรวมกิจการเป็นส่วนหนึ่งของกลุ่มแบนิเจย์
ฮายามะ

ฮายามะ  เป็นเมืองที่ตั้งอยู่ในจังหวัดคานางาวะ ตอนกลางของเกาะฮนชู ประเทศญี่ปุ่น ณ มิถุนายน 2012 เมืองนี้มีประชากรประมาณ 32,835 คน ความหนาแน่น 1,920 คนต่อตารางกิโลเมตร และมีพื้นที่ทั้งหมด 17.06 ตารางกิโลเมตร สถานที่สำคัญในเมือง เช่น พระตำหนักฮายามะ ที่สำนักพระราชวังญี่ปุ่นได้เข้ามาดูแลรักษาตั้งแต่ปี 1894
ภูมิศาสตร์.
ฮายามะที่อยู่ทางตอนบนของคาบสมุทรมิอูระ ติดกับอ่าวซางามิในมหาสมุทรแปซิฟิก พื้นที่ดังกล่าวมีภูมิอากาศแบบอบอุ่นชื้นภาคพื้นสมุทร โดยมีฤดูหนาวเป็นระยะเวลาสั้น ๆ และฤดูร้อนที่ชื้น
ประวัติศาสตร์.
ในยุคเอโดะ ส่วนทางตะวันออกของแคว้นซางามิทั้งหมดเป็นดินแดน"เท็นเรียว" ซึ่งอยู่ภายใต้การควบคุมโดยตรงของรัฐบาลโชกุนโทกูงาวะ และปกครองโดย"ฮาตาโมโตะ" (ซามูไรผู้ขึ้นตรงต่อโชกุน) หลายคน ในช่วงการปฏิรูปที่ดินในช่วงต้นของยุคเมจิในปี 1889 ได้มีการจัดโครงสร้างพื้นที่ใหม่โดยการรวมหกหมู่บ้านให้เป็นหมู่บ้านฮายามะ และต่อมาได้รับการยกฐานะเป็นเมืองในปี 1925
เศรษฐกิจ.
ถึงแม้ว่าไม่มีทางรถไฟเชื่อมต่อ แต่ฮายามะก็เป็นเมืองที่อยู่อาศัยหลักของผู้ที่เดินทางไปทำงานที่โตเกียวและโยโกฮามะ และมีสถานที่พักตากอากาศยอดนิยมเนื่องจากสภาพอากาศที่อบอุ่น ผลผลิตทางการเกษตร ได้แก่ เห็ดชีตาเกะ และเนื้อวัวยี่ห้อหนึ่งที่รู้จักกันในชื่อ "ฮายามะ-กีว"
การขนส่ง.
ทางหลวงสายหลักในฮายามะคือ ทางหลวงญี่ปุ่นหมายเลข 134 เมืองนี้ไม่มีรถไฟให้บริการ แต่คนมักเดินทางโดยใช้ทางรถไฟสายโยโกซูกะ ลงสถานีซูชิ หรือทางรถไฟสายหลักเคคิว ลงสถานีชินซูชิ (สถานีซูชิฮายามะ) ซึ่งเป็นสถานีที่ใกล้ที่สุดในเมืองข้างเคียง
จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดพระนครศรีอยุธยา พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 5 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดพระนครศรีอยุธยา).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:73.59%; overflow:hidden">  </td>
<td colspan="2" style="padding-left:0.4em;padding-right:0.4em" align="right">73.59%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:12.41%; overflow:hidden">  </td>
<td colspan="2" style="padding-left:0.4em;padding-right:0.4em" align="right">12.41%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">14.00%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอพระนครศรีอยุธยา และอำเภอบางปะหัน (เฉพาะตำบลขยาย ตำบลขวัญเมือง ตำบลโพธิ์สามต้น ตำบลพุทเลา และตำบลบ้านลี่)
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอท่าเรือ อำเภอนครหลวง อำเภอมหาราช อำเภอบ้านแพรก และอำเภอบางปะหัน (ยกเว้นตำบลขยาย ตำบลขวัญเมือง ตำบลโพธิ์สามต้น ตำบลพุทเลา และตำบลบ้านลี่)
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอวังน้อย อำเภออุทัย อำเภอภาชี และอำเภอบางปะอิน (เฉพาะตำบลบ้านสร้าง ตำบลสามเรือน ตำบลตลิ่งชัน ตำบลคลองจิก และตำบลเชียงรากน้อย)
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอบางไทร อำเภอลาดบัวหลวง อำเภอบางปะอิน (ยกเว้นตำบลบ้านสร้าง ตำบลสามเรือน ตำบลตลิ่งชัน ตำบลคลองจิก และตำบลเชียงรากน้อย) และอำเภอเสนา (เฉพาะตำบลชายนา ตำบลมารวิชัย ตำบลสามตุ่ม ตำบลดอนทอง และตำบลบ้านหลวง)
เขตเลือกตั้งที่ 5.
เขตการเลือกตั้งที่ 5 ประกอบด้วยอำเภอผักไห่ อำเภอบางบาล อำเภอเสนา (ยกเว้นตำบลชายนา ตำบลมารวิชัย ตำบลสามตุ่ม ตำบลดอนทอง และตำบลบ้านหลวง) และอำเภอบางซ้าย
โปเกมอน มิสทะรีดันเจียน กินจิส์เรสคิวทีม

<table class="infobox" style="width: 22em">
โปเกมอน มิสทะรีดันเจียน กินจิส์เรสคิวทีม (; โรมาจิ: "Pokémon Fushigi no Danjon Ginji no Kyūjotai") เป็นหนังสือการ์ตูนญี่ปุ่นของโปเกมอน ต้นแบบจากเกมโปเกมอน มิสทะรีดันเจียน บลูเรสคิวทีมและเรดเรสคิวทีม เขียนโดย Makoto Mizobuchi มีเรืองทั้งหมด 6 ตอน ได้เป็นนิตยสารฉบับรายเดือนของญี่ปุ่นโดย โคโระโคโระคอมมิก ในฤดูใบไม้ร่วงเมื่อปีพ.ศ. 2548 ฉบับรวมเล่มของญี่ปุ่นโดย สำนักพิมพ์โชงากูกัง ออกจำหน่ายในวันที่ 28 กันยายน พ.ศ. 2549 ในทวีปอเมริกาเหนือได้การแปลเป็นภาษาอังกฤษ เผยแพร่ในนิตยสารโดย นินเท็นโดเพาเวอร์ เมื่อเดือนกันยายน พ.ศ. 2549 - กุมภาพันธ์ พ.ศ. 2550 ฉบับรวมเล่มภาษาอังกฤษโดย สำนักพิมพ์วีไอแซดมีเดีย ออกจำหน่ายในวันที่ 6 มีนาคม พ.ศ. 2550 เป็นหนังสือภาษาอังกฤษเล่มแรกเปลี่ยนอ่านหนังสือแบบขวาไปซ้าย แบบหนังสือการ์ตูนของญี่ปุ่น ซึ่งปกติจะอ่านแบบซ้ายไปขวา
ส่วนในประเทศไทย ไม่ได้ซื้อลิขสิทธิ์ตีพิมพ์แปลเป็นภาษาไทย อย่างไรก็ตาม หาพกได้ร้านขายหนังสือนำเข้าจากในต่างประเทศ เช่นร้านคิโนะคูนิยะ เป็นต้น จะมีขาย2แบบคือ แบบต้นฉบับภาษาญี่ปุ่นและฉบับภาษาอังกฤษ ในปัจจุบัน ฉบับภาษาญี่ปุ่นเลิกตีพิมพ์ไปนานแล้ว ส่วนฉบับภาษาอังกฤษยังมีอยู่
รายชื่อตอนในโปเกมอน มิสทะรีดันเจียน กินจิส์เรสคิวทีม.
มีทั้งหมด 6 ตอน ในทวีปอเมริกาเหนือ ใช้ชื่อตอนภาษาอังกฤษนิตยสารโดย นินเท็นโดเพาเวอร์ แต่ฉบับรวมเล่มภาษาอังกฤษโดย สำนักพิมพ์วีไอแซดมีเดีย จะไม่ได้ใช้ชื่อตอนภาษาอังกฤษ เขาใช้ตอนแทนคำว่า ชัตเตอร์ (Chapter)
! style="background: #D3D3D3; color: #000000;"| ตอนที่
! style="background: #D3D3D3; color: #000000;"| ชื่อตอน 
! style="background: #D3D3D3; color: #000000;"| ชื่อตอน 
! style="background: #D3D3D3; color: #000000;"| ชื่อตอน 
<tr style="text-align: center; "><td id="ep1">1</td>
<td style="text-align: left;"> (ポケモンになった少年) </td><td>Pokémon to the Rescue!</td><td></td></tr>
<tr style="text-align: center; "><td id="ep2">2</td>
<td style="text-align: left;"> (困難に立ち向かえ！) </td><td>I Want to be Human Again!</td><td></td></tr>
<tr style="text-align: center; "><td id="ep3">3</td>
<td style="text-align: left;"> (冒険の始まり) </td><td>Goodbye to a Peaceful Village!</td><td></td></tr>
<tr style="text-align: center; "><td id="ep4">4</td>
<td style="text-align: left;"> (“じゅひょうのもり”を突破せよ！) </td><td>Battle in a Bitter Cold Land!!</td><td></td></tr>
<tr style="text-align: center; "><td id="ep5">5</td>
<td style="text-align: left;"> (たたりの真実) </td><td>Why I Became a Pokémon. The Answer Finally Revealed!!</td><td></td></tr>
<tr style="text-align: center; "><td id="ep6">6</td>
<td style="text-align: left;"> (最後の戦いへ！) </td><td>Tears and Emotions - It's the Final Chapter!</td><td></td></tr>
การตอบรับ.
ในเว็บไซต์ Manga-news.com ทีมงานให้คะแนน 13 จาก 20
อินดี จอห์นสัน

อินดี จอห์นสัน ชื่อเล่น อินดี้ (เกิดวันที่ 20 กุมภาพันธ์ พ.ศ. 2541) เป็นนางงามและนางแบบลูกครึ่งไทย-แอฟริกัน ผู้ได้ตำแหน่งรองชนะเลิศอันดับที่ 1 ในการประกวดมิสแกรนด์ไทยแลนด์ 2020 และได้รับการแต่งตั้งให้เป็น มิสแกรนด์ไทยแลนด์ 2021 เนื่องจากช่วงนั้นเป็นช่วงที่โควิด 19 (COVID 19) ระบาดหนัก จึงยกเลิกจัดการประกวดไป 1 ปี
การประกวด.
เดอะเฟซไทยแลนด์ ซีซัน 2.
อินดีได้เข้าร่วมการแข่งขัน เดอะเฟซไทยแลนด์ ซีซัน 2 แต่ไม่ผ่านเข้ารอบ 15 คน
มิสแกรนด์ปทุมธานี 2020.
ในปี พ.ศ. 2563 ค่ายบ้านนางงามขี้เมาได้ส่งอินดี้ในการประกวดมิสแกรนด์ปทุมธานี 2020 และเธอสามารถชนะการประกวด และเป็นผู้ได้รับตำแหน่งมิสแกรนด์ปทุมธานี 2020
มิสแกรนด์ไทยแลนด์ 2020.
หลังจากได้รับตำแหน่งมิสแกรนด์ปทุมธานี 2020 อินดีได้เข้าร่วมการประกวดมิสแกรนด์ไทยแลนด์ 2020 และได้รับตำแหน่งรองชนะเลิศอันดับที่ 1 
มิสแกรนด์ไทยแลนด์ 2021.
เนื่องด้วยสถานการณ์โควิด-19 ทำให้ไม่สามารถจัดประกวดได้ อินดีจึงได้รับการแต่งตั้งจากกองประกวดให้เป็นมิสแกรนด์ไทยแลนด์คนที่ 9
มิสแกรนด์อินเตอร์เนชันแนล 2021.
อินดี้ได้รับการแต่งตั้งให้เป็นตัวแทนประเทศไทย ในการประกวดมิสแกรนด์อินเตอร์เนชันแนล 2021 ในเดือนธันวาคม พ.ศ. 2564 โดยไม่ผ่านเข้ารอบ แต่ได้รับรางวัลพิเศษชุดราตรียอดเยี่ยม
เทสลาเมกาแพ็ก

เทสลาเมกาแพ็ก (เป็นผลิตภัณฑ์จัดเก็บแบตเตอรี่ลิเธียมไอออนขนาดใหญ่ที่ผลิตและติดตั้งโดยบริษัทเทสลา
เมกาแพ็กเปิดตัวในปี พ.ศ. 2562 แต่ละตัวสามารถเก็บไฟฟ้าได้ถึง 3 เมกะวัตต์ - ชั่วโมง (MWh) เมกาแพ็กออกแบบมาเพื่อใช้งานสาธารณูปโภคโดยบริษัท เมกาแพ็กสามารถใช้เพื่อจัดเก็บพลังงานที่เกิดจากแหล่งพลังงานหมุนเวียนที่ไม่ต่อเนื่อง เช่น แสงอาทิตย์และลม พลังงานที่จัดเก็บไว้สามารถใช้โดยกริดได้ตามต้องการ ตัวอย่างเช่น ในช่วงที่มีความต้องการไฟฟ้าสูงสุด
ในเดือนกุมภาพันธ์ พ.ศ. 2543 บริษัท Pacific Gas and Electric ได้รับการอนุมัติให้ติดตั้งเมกาแพ็ก 449 เครื่อง ที่สถานีย่อย Moss Landing ในเทศมณฑลมอนเทอเรย์ แคลิฟอร์เนีย เพื่อให้กำลังไฟฟ้า 182.5 เมกะวัตต์และความจุในการจัดเก็บพลังงาน 730 เมกะวัตต์ต่อชั่วโมงซึ่งจะเป็นแหล่งเก็บแบตเตอรี่ที่ใหญ่ที่สุดในโลกโดยอัตรากำไรขั้นต้น
เทสลารอสเตอร์ (รุ่น 2)

เทสลารอสเตอร์  เป็นแนวคิดรถสปอร์ตสี่ที่นั่งพลังงานไฟฟ้าทั้งคันที่ขับเคลื่อนด้วยพลังงานแบตเตอรี่ไฟฟ้าที่กำลังจะมาถึงซึ่งผลิตโดย Tesla, Inc. เทสลาได้กล่าวว่าจะมีความสามารถเร่ง 0 ถึง 60 ไมล์ต่อชั่วโมง (0 ถึง 97 กม./ชม.) ใน 1.9 วินาที ซึ่งเร็วกว่ารถยนต์ที่ผลิตตามกฎหมายบนท้องถนนทุกรุ่นจนถึงปัจจุบันที่ประกาศในเดือนพฤศจิกายน พ.ศ. 2560 รอสเตอร์เป็นรุ่นต่อจากรถโปรดักชั่นคันแรกของ Tesla ซึ่งเป็น Roadster ปี 2008
เทสลาไซเบอร์ควอด

เทสลาไซเบอร์ควอด  เป็นรถสี่ล้อไฟฟ้า (ATV) ที่สร้างโดย Tesla, Inc. ซึ่งจัดแสดงในงานเปิดตัว Tesla Cybertruck ในเดือนพฤศจิกายน พ.ศ. 2562 ที่เมือง Hawthorne รัฐแคลิฟอร์เนีย ที่ Tesla Design Studio ในตอนท้ายของการนำเสนอ Elon Musk ได้ประกาศว่า 'อีกสิ่งหนึ่ง' ซึ่ง ณ จุดนั้นรถ ATV ก็ถูกบรรทุกไปที่ด้านหลังของ Cybertruck
รถเอทีวีถูกกล่าวถึงในข้อกำหนดของไซเบอร์ทรัค; ไซเบอร์ทรัคได้รับการอธิบายว่ามี "พื้นที่สำหรับกล่องเครื่องมือ,ยางรถยนต์และไซเบอร์ควอดพร้อมที่ว่าง" หลังจากนั้นหนึ่งวัน Elon Musk ทวีตว่า "รถ Tesla ATV ไฟฟ้า 2 ที่นั่งจะมาเป็นอันดับแรกสำหรับตัวเลือกไซเบอร์ทรัค" ไม่มีการระบุราคา
เครื่องหมายการค้า "Cyberquad" ได้รับการจดทะเบียนในเดือนพฤศจิกายน พ.ศ. 2562
การเร่งโดยอาศัยแอนติบอดี

การเร่งโดยอาศัยแอนติบอดี  เป็นปรากฎการณ์ที่เมื่อเชื้อไวรัสจับกับแอนติบอดีแบบไม่ตรงสมบูรณ์ (suboptimal) จะทำให้เชื้อสามารถเข้าสู่เซลล์ของโฮสต์ได้มากขึ้น จึงทำให้เพิ่มจำนวนได้มากขึ้น
ปรากฎการณ์นี้มักพบได้ในไวรัสชนิดอาร์เอ็นเอสายบวก ที่สำคัญได้แก่ฟลาวิไวรัสเช่นไวรัสไข้เลือดออก ไวรัสไข้เหลือง ไวรัสซิกา และไวรัสโคโรนา ทั้งชนิดอัลฟาและเบตา ออร์โธมิกโซไวรัสเช่นไวรัสไข้หวัดใหญ่ เรโทรไวรัสเช่นไวรัสเอชไอวี และออร์โธนิวโมไวรัสเช่นไวรัสอาร์เอสวี
ไกรลาศมนเทียร (เอลโลรา)

ไกรลาศมนเทียร (ไอเอเอสที: Kailāśa) หรือ ไกรลาศนาถมนเทียร (Kailāśanātha) เป็นมนเทียรเจาะหินที่ใหญ่ที่สุดในประเทศอินเดีย ตั้งอยู่ในหมู่ถ้ำเอลโลรา รัฐมหาราษฏระ ประเทศอินเดีย มณเฑียรนี้เป็นลักษณะการเจาะเข้าไปในหินใหญ่ก้อนเดี่ยว (เมกาลิธ) เข้าไปในหน้าผาหิน และเป็นหนึ่งในมนเทียรถ้ำที่เป็นที่รู้จักมากที่สุดด้วยขนาดที่ใหญ่โตของมณเฑียร, สถาปัตยกรรม และศิลปกรรมของมณเฑียร และเป็น "จุดสูงสุดของยุคเจาะหินของสถาปัตยกรรมอินเดีย" ส่วนบนของหอตรงกลางในโครงสร้างหลักมีความสูง 32.6 เมตรจากพื้นด้านล่าง
ไกรลาศมนเทียรเป็นมณเฑียรถ้ำในถ้ำหมายเลข 16 จาก 34 ถ้ำในหมู่ถ้ำเอลโลรา ที่สร้างโดยเจาะเข้าไปในหน้าผาหินบะซอลต์ การเจาะถ้ำส่วนใหญ่สร้างขึ้นในรัชสมัยของกษัตริย์ราษฏรกูฏ พระเจ้ากฤษณาที่หนึ่ง (ค. 773) และบางส่วนที่มีการสร้างต่อจนสำเร็จในภายหลัง มนเทียรต่าง ๆ สร้างขึ้นโดยปรากฏลักษณะของสถาปัตยกรรมปัลลวะ และจาลุกยะ นอกจากประติมากรรมและงานแกะสลักที่วิจิตรแล้ว ยังพบร่องรอยของจิตกรรมฝาผนังที่งดงามหลงเหลือจาง ๆ ในบางส่วน
สายสวนสะดือ

สายสวนหลอดเลือดผ่านสายสะดือ หรือ สายสวนสะดือ เป็นการใส่อุปกรณ์หลอดสวนเข้าไปในหลอดเลือดที่สายสะดือ อาจเป็นการสวนเข้าหลอดเลือดดำหรือการสวนเข้าหลอดเลือดแดงหรือทั้งสองอย่างก็ได้ ใช้สำหรับประกอบการดูแลรักษาทารกแรกเกิดที่ป่วยรุนแรงวิกฤติ และยังเป็นช่องทางเข้าถึงหลอดเลือดได้อย่างรวดเร็วอีกด้วยด้วย แพทย์สามารถใส่สายสวนหลอดเลือดแล้วใช้ประโยชน์ได้หลายอย่าง เช่น ให้สารน้ำ ให้ยา ให้สารอาหาร หรือเก็บเลือดส่งตรวจได้ ภาวะแทรกซ้อนที่อาจพบได้เช่นการติดเชื้อหรือการเกิดสิ่งหลุดอุดหลอดเลือด
กอร์น ฟรีคส์

กอร์น ฟรีคส์  ตัวละครหลักจากการ์ตูนเรื่องฮันเตอร์ x ฮันเตอร์ สร้างโดยโยชิฮิโระ โทงาชิ
ประวัติ.
เด็กหนุ่มจากเกาะวาฬ เกิด 5 พฤษภาคม อายุ 12 ปี พ่อของเขาคือหนึ่งในฮันเตอร์อันดับหนึ่งของโลกที่ชื่อ จิน ฟรีคส์ ซึ่งได้ออกเดินทางไปทั่วโลกตั้งแต่กอร์นยังเล็ก ทิ้งเขาไว้ในการดูแลของมิโตะ กอร์นอยากเป็นฮันเตอร์ที่เก่งกาจเพื่อตามหาพ่อของตนให้ได้ อุปนิสัยตรงไปตรงมา ทำในสิ่งที่ตนคิดว่าถูกต้อง มีสายตามุ่งมั่นเสมอ เอกลักษณ์คือผมชี้ตั้งสีดำและใส่เสื้อสีเขียว มีคิรัวร์เป็นทั้งเพื่อน มันสมอง และผู้ช่วยเหลือเวลาตกที่นั่งลำบาก ทั้งคู่ออกผจญภัยไปด้วยกัน
คิรัวร์ โซลดิ๊ก

คิรัวร์ โซลดิ๊ก (; โรมาจิ: "Kirua Zorudikku") ตัวละครหลักจากการ์ตูนเรื่องฮันเตอร์ x ฮันเตอร์ สร้างโดยโยชิฮิโระ โทงาชิ
ประวัติ.
เกิด 7 กรกฎาคม อายุ 12 ปี เด็กหนุ่มในตระกูลนักฆ่าโซลดิ๊กที่มีชื่อเสียงเรื่องการลอบสังหาร ถูกเลี้ยงดูมาอย่างนักฆ่าตั้งแต่เล็ก ฝีมือการลอบสังหารเข้าขั้นอัจฉริยะจึงถูกครอบครัวคาดหวังไว้มาก แต่เจ้าตัวอยากใช้ชีวิตในแบบของตน จึงเข้าสมัครสอบฮันเตอร์และได้พบกับกอร์น คุราปิก้า และเลโอลีโอ จนเป็นเพื่อนสนิทกันตั้งแต่นั้น คิรัวร์สอบตกในการสอบฮันเตอร์ในการสอบครั้งที่ 1 เนื่องจากฆ่าผู้สมัครสอบในรอบสุดท้าย แต่ในปีถัดมาได้มาสอบอีกครั้งและจัดการผู้เข้าสมัครทั้งหมดได้ในรอบแรก ประธานเนเทโล่จึงอนุญาตให้ผ่านการสอบทันที
มุสลิมสายกลาง

อิสลามสายกลาง  และ "มุสลิมสายกลาง" (moderate muslim) เป็นคำเรียกปัจจัย "เป็นกลาง" ของมุสลิมที่ปฏิเสธความรุนแรงสุดขั้ว เช่น การก่อการร้ายอิสลาม, ญิฮาดิซึมทางทหาร และอิสลามหัวรุนแรง
"การเป็นกลางในศาสนาอิสลาม" หรือ "อิสลามสายกลาง" ก็เป็นคำที่มีการตีความจากคำว่าวะซะตียะฮ์หรือวะซัต (เส้นกลาง, กลาง, ทรงตัว, ดีที่สุด) เช่นเดียวกันกับคำว่า "อิกติศอด" (اقتصاد) (ทางที่ถูกต้อง, ทางสายกลาง, ซื่อสัตย์, วิธีที่เป็นจริง)และ "ก็อศด์" (قصد) คำนี้ในอัลกุรอาน เป็นตัวอย่างที่อธิบายสังคมมุสลิม:
<templatestyles src="แม่แบบ:คำพูด/style.css" />และในทำนองเดียวกัน เราได้ให้พวกเจ้าเป็นประชาชาติที่เป็นกลาง เพื่อพวกเจ้าจะได้เป็นสักขีพยานแก่มนุษย์ทั้งหลาย...
ประเทศมุสลิมซุนนี 11 ประเทศส่วนใหญ่มีความเห็นแง่ลบมากต่อรัฐอิสลามอิรักและลิแวนต์ การรับรู้ที่เป็นกลางเป็นสิ่งทั่วไปของมุสลิมในโลกตะวันตก เช่น ยูโรอิสลาม สำหรับมุสลิมในสหรัฐ ร้อยละ 82 (ค.ศ. 2017) กังวลเกี่ยวกับมุสลิมหัวรุนแรงทั่วโลก ร้อยละ 81 เชื่อว่าไม่สามารถให้ความเป็นธรรมแก่การระเบิดฆ่าตัวตาย และร้อยละ 48 เชื่อว่าผู้นำมุสลิมไม่สามารถหลีกเลี่ยงความรุนแรงดีพอ (ค.ศ. 2011)
ณัฐณิชา ศรีทองสุก

ณัฐณิชา ศรีทองสุก  (ชื่อเล่น โบนัส : เกิดวันที่ 2 ตุลาคม พ.ศ. 2540) เป็นนางงาม และนางแบบ โบนัสได้ตำแหน่งชนะ การประกวดมิสแกรนด์มุกดาหาร 2020 และได้เข้าร่วมการประกวด มิสแกรนด์ไทยแลนด์ 2020 จนคว้าตำแหน่งรองชนะเลิศอันดับที่ 4 และมีชื่อเสียงจากการสร้างปรากฏการเดินแบบบนส้นสูงในรอบชุดว่ายน้ำ เป็นการหมุนตัวขณะเดินแบบ 4 รอบติดกันต่อเนื่องโดยไม่เคยมีใครทำมาก่อน จนได้รับชื่อท่าเดินของโบนัสว่า "Tornado Turn : ทอร์นาโด เทิร์น" ทำให้เป็นที่พูดถึงในวงการนางงาม และวงการนางแบบทั่วโลก จนกลายเป็นกระแสในโลกออนไลน์ทำให้ประชาชนและนางแบบและดารานักแสดง ทำตามกันอย่างกว้างขวาง
ประวัติ.
ณัฐณิชา ศรีทองสุก ชื่อเล่น โบนัส ภูมิลำเนาเป็นคนจังหวัดขอนแก่น มีพี่ชายด้วยกัน 1 คน คือธนาธิป ศรีทองสุก โบนัสจบการศึกษาระดับปริญญาตรี คณะมนุษยศาสตร์และสังคมศาสตร์ สาขาวิชาภาษาจีน ที่ มหาวิทยาลัยขอนแก่น เป็นนักเต้นลีลาศจนเคยได้รางวัลมามากมาย งานอดิเรกของโบนัสคือการเต้นโคฟเวอร์เพลงเกาหลี และเต้นลีลาส จึงมีความสามารถในการทรงตัว และจังหวัดการเดินเป็นอย่างดี 
โบนัสประกวดนางงามครั้งแรกในเวทีมิสแกรนด์ขอนแก่น 2020 จนคว้ารางวัลรองชนะเลิศอันดับ 1 ต่อมาก็ได้ประกวดมิสแกรนด์มุกดาหาร 2020 จนคว้ารางวัลชนะเลิศ ทำให้โบนัสได้เข้าสู่การประกวดมิสแกรนด์ไทยแลนด์ 2020 โบนัสได้รับฉายาจากนักวิจารย์นางงามว่าเป็นม้ามืด ที่กำลังมาแรงในเวทีนี้ สื่อต่างเฝ้าจับตามองกับการเดินของเธอที่เสมือนเป็นนางแบบมืออาชีพ โบนัสได้เป็นที่รู้จักอย่างกว้างขว้างจนทำให้คว้าตำแหน่งรองชนะเลิศอับดับ 4 ไป คือการเดินแบบในรอบชุดว่ายน้ำ ในท่า ทอร์นาโดเทิร์น เป็นการหมุนตัว 4 รอบบนส้นสูงโดยไม่ล้ม หลังจากนั้นเป็นต้นมาโบนัสก็ได้ออกสื่อตามสถานีต่างๆจนเป็นที่รู้จักแก่คนหมู่มาก
การประกวด.
มิสแกรนด์ขอนแก่น 2020.
โบนัส ได้สมัครเข้าร่วมการประกวดมิสแกรนด์ขอนแก่น 2020 และรองชนะเลิศอันดับที่ 1 มิสแกรนด์ขอนแก่น 2020
มิสแกรนด์มุกดาหาร 2020.
ในปี พ.ศ. 2020 โบนัสได้รับการคัดเลือกให้เป็นผู้เข้าประกวด 10 คนสุดท้ายจากกองประกวดมิสแกรนด์มุกดาหาร 2020 ซึ่งในการประกวดครั้งนั้นชนะการประกวด เป็นผู้ได้รับตำแหน่งมิสแกรนด์มุกดาหาร 2020 
มิสแกรนด์ไทยแลนด์ 2020.
โบนัส มิสแกรนด์มุกดาหาร 2020 ได้รับตำแหน่ง รองชนะเลิศอันดับที่ 4 (Miss Grand Thailand 2020) และจะได้เป็นตัวแทนประเทศ เพื่อเข้าร่วมการประกวดในระดับนานาชาติต่อไป
มิสไชนิสเวิลด์ 2021.
โบนัส ได้รับตำแหน่ง รองชนะเลิศอันดับที่ 4 (Miss Grand Thailand 2020) ได้รับการแต่งตั้งให้ดำรงตำแหน่ง มิสไชนิสเวิลด์ไทยแลนด์ 2021 และได้เป็นตัวแทนสาวไทยเชื้อสายจีน (กรุงเทพ) เข้าร่วมประกวด มิสไชนิสเวิลด์ 2021 โดยระบบออนไลน์ ซึ่งโบนัสได้ผ่านเข้ารอบ 10 คนสุดท้าย
มิสอินเตอร์คอนติเนนตัล 2021.
โบนัส ได้รับตำแหน่ง รองชนะเลิศอันดับที่ 4 (Miss Grand Thailand 2020) ได้รับการแต่งตั้งให้ดำรงตำแหน่ง มิสอินเตอร์คอนติเนนตัลไทยแลนด์ 2021 และได้เข้าร่วมประกวด มิสอินเตอร์คอนติเนนตัล 2021 ที่ ประเทศอียิปต์ รอบตัดสินวันที่ 29 ตุลาคม 2021 และโบนัสได้ผ่านเข้ารอบ 20 คนสุดท้าย
พระพรหมโมลี

พระพรหมโมลี เป็นสมณศักดิ์พระราชาคณะ เดิมเป็นชั้นสามัญ ปัจจุบันเป็นพระราชาคณะเจ้าคณะรอง
ฐานานุกรม.
สมัยที่ราชทินนาม พระพรหมโมลี เป็นสมณศักดิ์ของพระราชาคณะชั้นสามัญ ผู้ที่ได้รับสมณศักดิ์มีฐานานุศักดิ์ตั้งฐานานุกรมได้ 3 รูป ดังนี้
ต่อมา เมื่อมีการยกฐานะเป็นสมณศักดิ์ของพระราชาคณะเจ้าคณะรอง ผู้ที่ได้รับสมณศักดิ์มีฐานานุศักดิ์ตั้งฐานานุกรมได้ 8 รูป ดังนี้
ซาปาร์มือรัต นือยาซอว์

ซาปาร์มือรัต อาตาเยวิช นือยาซอว์ (Cyrillic: Сапармырат Атаевич Ныязов; Saparmurat Atayevich Niyazov 19 กุมภาพันธ์ 1940 – 21 ธันวาคม 2006) หรือรู้จักในนาม ตืร์กเมนบาชือ (Türkmenbaşy / Түркменбашы; ผู้นำแห่งเติร์กเมนิสถาน) หรือ เบยิกตืร์กเมนบาชือ (Beýik Türkmenbaşy / Бейик Түркменбашы; ผู้นำผู้ยิ่งใหญ่แห่งเติร์กเมนิสถาน) เป็นนักการเมืองชาวเติร์กเมนผู้ดำรงตำแหน่งผู้นำแห่งเติร์กเมนิสถานตั้งแต่ปี 1985 ถึงปี 2006 ที่ซึ่งเขาเสียชีวิต เขาเป็นเลขาธิการคนแรกของพรรคคอมมิวนิสต์เติร์กเมน ตั้งแต่ปี 1985 ถึงปี 1991 และมีส่วนช่วยสนับสนุนในความพยายามรัฐประหารโซเวียต 1991 เขาปกครองประเทศเติร์กเมนิสถานเป็นเวลาอีก 15 ปี ภายหลังเติร์กเมนสิถานได้รับเอกราชจากสหภาพโซเวียตในปี 1991
สื่อเติร์กเมนิสถานนิยมเรียกขานเขาด้วยชื่อ "ฯพณฯ ท่าน ซาปาร์มือรัต ตืร์กเมนบาชือ ประธานาธิบดีแห่งเติร์กเมนิสถาน หัวหน้าคณะรัฐมนตรี" คำเรียกชื่อตนเองที่เขาแต่งตั้งให้ตนเอง ตืร์กเมนบาชือ (Türkmenbaşy) แปลว่า "ประมุขแห่งเติร์กเมน" อันหมายถึงตำแหน่งของเขาในฐานะผู้ก่อตั้งและประธานของสมาคมชาวเติร์กเมนทั้งปวงแห่งโลก ในปี 1999 รัฐสภาเติร์กเมนิสถานได้ประกาศให้นือยาโซว์เป็นประธานาธิบดีตลอดกาลของเติร์กเมนิสถาน
ในสมัยการปกครองของเขา เขาเป็นเผด็จการที่เบ็ดเสร็จและกดขี่ข่มเหงประชานมากที่สุดคนหนึ่งของโลก เขาสร้างลัทธิบูชาตัวเขาเองและสร้างบุคลิกที่เป็นพิศดารไปทั่วประเทศ เช่น การเปลี่ยนชื่อเดือนและสัปดาห์ในประเทศเติร์กเมนิสถานให้เป็นไปตามอัตชีวประวัติของเขา "รูห์นามา" เขาให้การอ่าน "รูห์นามา" เป็นเรื่องบังคับต้องทำในโรงเรียน มหาวิทยาลัย และหน่วยงานรัฐบาล เจ้าหน้าที่รัฐใหม่จะต้องถูกทดสอบเกี่ยวกับหนังสือเล่มนี้ระหว่างการสัมภาษณ์งานและในข้อสอบ รวมถึงมีการสอบเกี่ยวกับหนังสือเล่มนี้ปรากฏในการสอบใบขับขี่ด้วย เมื่อปี 2005 เขาสั่งปิดห้องสมุดและโรงพยาบาลในพื้นที่ชนบททั้งหมดนอกเมืองหลวง อาชกาบัต ทั้ง ๆ ที่ในขณะนั้นประชากรเกินครึ่งหนึ่งของประเทศอาศัยในพื้นที่ชนบท เพื่อว่า "ถ้าใครป่วย ก็ให้เข้ามาที่อาชกาบัต" ในสมัยการปกครองของเขา เติร์กเมนสิถานมีการคาดการณ์ชีวิตต่ำที่สุดในเอเชียกลาง องค์กรสิทธิมนุษยชนจากลอนดอน กลอบอล วิทเนสส์ รายงานว่าเงินภายใต้การควบคุมของนือยาโซว์และที่เชามีอยู่ในต่างประเทศอาจมากเกิน 3 พันล้าน US$3 ในจำนวนนี้ราว $1.8–$2.6 พันล้าน พบว่าถูกนำไปเก็บไว้ในกองทุนระหว่างประเทศของดอยช์แบงก์ในประเทศเยอรมนี
อินฟินีตีเจมส์

อินฟินีตีเจมส์  (เดิมเรียกว่า Soul Gems และต่อมาใช้ชื่อ Infinity Stones) เป็นอัญมณี 6 ชิ้นที่ปรากฏในมาร์เวลคอมิกส์ อัญมณีทั้งหก ได้แก่ Mind, Power, Reality, Soul, Space และ Time Gems (ของเล่นรุ่นถัดมาบางรุ่น การข้ามและสื่ออื่น ๆ บางสื่ออาจมีอยู่ 7 ชิ้น) อัญมณีถูกใช้โดยตัวละครต่าง ๆ ในจักรวาลมาร์เวล
อัญมณีเหล่านี้มีบทบาทสำคัญในสามระยะแรกของจักรวาลภาพยนตร์มาร์เวล ซึ่งพวกเขาเรียกว่า Infinity Stones
ลียูโนร์แห่งโปรตุเกส สมเด็จพระราชินีแห่งเดนมาร์ก

ลียูโนร์แห่งโปรตุเกส (ราวค.ศ. 1211 - 28 สิงหาคม ค.ศ. 1231) เป็นเจ้าหญิงแห่งโปรตุเกส (อินฟันตา; "infanta") ทรงเป็นพระราชธิดาเพียงพระองค์เดียวในพระเจ้าอาฟงซูที่ 2 แห่งโปรตุเกสกับอูร์รากาแห่งกัสติยา และทรงเป็นสมเด็จพระราชินีแห่งเดนมาร์ก จากการอภิเษกสมรสกับวัลเดมาร์ยุวกษัตริย์ พระราชโอรสในพระเจ้าวัลเดมาร์ที่ 2 แห่งเดนมาร์ก ในปีค.ศ. 1229
บิชอปกันเนอร์แห่งวีบอร์ก เป็นผู้ต้นคิดแผนการอภิเษกสมรส ด้วยสมเด็จน้าหรือพระปิตุจฉาของเจ้าหญิงลียูโนร์แห่งโปรตุเกส คือ บึเร็งการียาแห่งโปรตุเกส สมเด็จพระราชินีแห่งเดนมาร์กและเป็นพระชนนีเลี้ยงในวัลเดมาร์ยุวกษัตริย์ พระราชพิธีจัดที่เมืองรีเปอในวันที่ 24 มิถุนายน ค.ศ. 1229 และในวันถัดมา ยุวพระราชินีลียูโนร์ หรือ เอเลโอนอรา ทรงได้รับศักดินาเกาะฟึนครึ่งหนึ่งบริเวณทางใต้ในฐานะของขวัญวันอภิเษกสมรสจากพระราชสวามี แม้ว่าทรงดำรงเป็นยุวราชินี แต่ก็ทรงเป็นสมเด็จพระราชินีแห่งเดนมาร์กองค์หนึ่งเดียวซึ่งพระปิตุจฉาของพระนางได้สิ้นพระชนม์ไปแล้วแปดปีก่อนหน้านี้ โดยกษัตริย์วัลเดมาร์ที่ 2 ไม่ได้อภิเษกสมรสใหม่
เพียงแค่สองปีถัดมา สมเด็จพระราชินีลียูโนร์ได้สิ้นพระชนม์หลังจากมีพระประสูติกาลในวันที่ 28 สิงหาคม ค.ศ. 1231 สามเดือนถัดมาพระราชสวามีก็สวรรคตจากอุบัติเหตุจากการถูกลูกธนูระหว่างล่าสัตว์
มีการตรวจสอบหลุมฝังพระศพของสมเด็จพระราชินีลียูโนร์ที่วิหารในริงสเต็ด พบว่าโครงกระดูกของพระนางมีร่องรอยของโรคมะเร็งกระดูก ซึ่งอาจเป็นสาเหตุสำคัญให้พระนางสิ้นพระชนม์ บริเวณส่วนพระบาทของพระราชินีลียูโนร์ มีโลงศพทำด้วยสารตะกั่วมีกระดูกของเด็กอายุประมาณ 6 เดือน ซึ่งป่วยหนักและเป็นโรคซครอฟิวเลอร์ตั้งแต่แรกเกิด ดังนั้นพระราชินีอาจมีพระสูติกาลบุตรซึ่งมีพระชนม์ชีพอยู่ได้เพียงหกเดือน
เฟลมทาวเวอส์

เฟลมทาวเวอส์  เป็นหมู่ตึกระฟ้าสามอาคารตั้งอยู่ในบากู ประเทศอาเซอร์ไบจาน ตึกที่สูงที่สุดสูง ตึกที่สร้างเป็นรูปร่างเหมือนเปลวเพลิงนี่เป็นสัญลักษณ์สื่อถึงธาตุไฟ อันสื่อถึงความที่ภูมิภาคนี้เต็มไปด้วยก๊าสธรรมชาติพุ่งพล่านขึ้นมาจากพื้นดิน และหมายถึงไฟในศาสนาโซโรอัสเตอร์ (เช่นเดียวกันกับที่อะเตชกาแห่งบากู และ ยานาร์ดาก) ภายในอาคารประกอบด้วยอะพาร์ตเมนต์ 130 ห้องใน 33 ชั้น, โรงแรมในเครือแฟร์มอนต์ จำนวน 250 ห้อง กับเซอร์วิสด์อะพาร์ตเมนต์จำนวน 61 ห้อง และสำนักงานพื้นที่รวม 33,114 ตารางเมตร ค่าก่อสร้างนั้นประมาณการณ์อยู่ที่ US$350 ล้าน เริ่มสร้างในปี 2007 และเสร็จในปี 2012 โครงการนี้ออกแบบโดยสถาปนิกเอชโอเค และบริหารโดยฮิลล์อินเตอร์เนชันนอล
อาคารทั้งสามประกอบด้วยอาคารทิศใต้, ตะวันออก และ ตะวันตก ฟาซาดทั้งสามอาคารมีติดตั้งไฟแอลอีดีรวม 10,000 ชิ้น สามารถเปิดเพื่อแสดงผลและสีต่าง ๆ ได้รอบอาคาร สนับสนุนโดยโอสรามซับซิดารี ทราซอนเทคโนโลยีส์ และ เวตาสอีเลคทริคไลทิง
พระราชวังปาการูยุง

พระราชวังปาการูยุง (มีนังกาเบา:) หรือ พระราชวังหลวงมีนังกาเบา  คือ "อิซตานา" (พระราชวังหลวง) ของอาณาจักรปาการูยุงในอดีต ตั้งอยู่ในตำบลตันจุงเออมัซ ใกล้เมืองบาตูซังการ์ อำเภอตานะฮ์ดาตาร์ จังหวัดสุมาตราตะวันตก ประเทศอินโดนีเซีย สร้างขึ้นตามแบบสถาปัตยกรรมพื้นถิ่นรูมะฮ์กาดังแบบดั้งเดิมของชาวมีนังกาเบา แต่มีองค์ประกอบนอกแบบหลายอย่างรวมถึงโครงสร้างสามชั้นและขนาดที่ใหญ่กว่าเมื่อเทียบกับรูมะฮ์กาดังทั่วไป
สถาปัตยกรรม.
พระราชวังปาการูยุงหลังเดิมสร้างขึ้นจากงานช่างไม้ทั้งหมด อย่างไรก็ตาม พระราชัวงหลังปัจจุบันนี้สร้างขึ้นจากโครงร่างที่เป็นคอนกรีต นอกจากนั้นแล้วก็ประดับประดาด้วยการก่อสร้างโดยใช้วิธีและวัสดุแบบดั้งเดิม ตบแต่งด้วยงานแกะสลักไม้จำนวน 60 ชิ้น ที่แสดงถึงปรัชญาและวัฒนธรรมของมีนังกาเบา 
ประวัติศาสตร์.
พระราชวังหลังเดิมสร้างขึ้นบนเขาบาตูปาตะฮ์ แต่ถูกเผามอดในระหว่างสงครามปาดรีเมื่อปี 1804 หลังสร้างพระราชวังขึ้นใหม่ ก็ถูกไฟเผาทำลายสิ้นอีกครั้งในปี 1966 ในสมัยเอกราช ผู้ว่าการจังหวัดสุมาตราตะวันตก ฮารุน เซิน (Harun Zen) ได้ริเริ่มโครงการก่อสร้างพระราชวังขึ้นใหม่อีกครั้งในปี 1976 เพื่อเชิดชูวัฒนธรรมและความภาคภูมิใจของชาวมีนังกาเบาขึ้นมาใหม่ การก่อสร้างเริ่มต้นขึ้นในปลายปีเดียวกัน
พระราขวังถูกไฟเผาทำลายอีกครั้งในเย็นวันที่ 27 กุมภาพันธ์ 2007 หลังหลังคาของอาคารถูกฟ้าผ่าและเกิดประกายไฟขึ้น โบราณวัตถุล้ำค่าภายในเหลือรอดมาเพียงแค่ 15 เปอร์เซนต์เท่านั้น of the ปัจจุบัน โบราณวัตถุที่เหลือได้ย้ายไปจัดเก็บและจัดแสดงที่ "Balai Benda Purbakala Kabupaten Tanah Datar" (กรมโบราณคดีอำเภอตานะฮ์ดาตาร์) ในขณะที่ "ปูซากา" หรือมรดกที่สืบทอดมาในราชอาณาจักรปาการูยุง นำไปเก็บและจัดแสดงที่พระราชวังซีลินดูอังบูลัน ราว 2 กิโลเมตรจากพระราชวังปาการูยุง อาคารซ่อมแซมแล้วเสร็จในเวลา 6 ปี ด้วยงบประมาณ RP20 พันล้าน (US$1,71 ล้าน) และกลับมาเปิดให้เข้าชมอีกครั้งหลังประธานาธิบดีซูซีโล บัมบัง ยูโธโยโน เดินทางมาเปิดในเดือนตุลาคม 2013
พิกมิน (วิดีโอเกม)

พิกมิน  เป็นวิดีโอเกมแนววางแผนการรบเรียลไทม์และแก้ปริศษาในปี 2001 พัฒนาและจัดจำหน่ายโดยนินเท็นโดสำหรับเครื่องเกมคิวบ์ ตัวเกมพัฒนาและผลิตโดยชิเงรุ มิยาโมโตะ และเป็นเกมแรกของชุดเกม "พิกมิน" เนื้อเรื่องของเกมเล่าเกี่ยวกับนักบินต่างดาวนามกัปตันโอลิมาร์ ผู้ซึ่งตกลงไปบนดาวเคราะห์ลึกลับและต้องใช้สัตว์สายพันธุ์พื้นเมืองที่เรียกว่า "พิกมิน" เพื่อค้นหาชิ้นส่วนที่ขาดหายไปของยานเพื่อหลบหนีภายใน 30 วัน ผู้เล่นต้องควบคุมกัปตันโอลิมาร์และควบคุมพิกมินหลากหลายสายพันธุ์เพื่อสำรวจด่านต่าง ๆ ของเกมเอาชนะอุปสรรคและสิ่งมีชีวิตที่ไม่เป็นมิตรเพื่อค้นหาและกู้คืนชิ้นส่วนยานที่หายไป
ตัวเกมประสบความสำเร็จในเชิงพาณิชย์และมีภาคต่ออีกสามภาคในชุดเกมคือเกม "พิกมิน 2" (2004) สำหรับเครื่องเกมคิวบ์, "พิกมิน 3" (2013) สำหรับเครื่องวียู และ "เฮย์! พิกมิน" (2017) สำหรับเครื่อง 3DS ในปี 2009 (หรือปี 2008 ในญี่ปุ่น) "พิกมิน" ได้วางจำหน่ายอีกครั้งบนเครื่องวี โดยเป็นส่วนหนึ่งของชุด "นิวเพลย์คอนโทรล!" และในปี 2016 (หรือ 2017 ในญี่ปุ่น) เกม "พิกมิน" เวอร์ชันเครื่องวีได้วางจำหน่ายอีกครั้งบนเครื่องวียู นอกจากนี้ ตัวเกมยังได้ถูกรีมาสเตอร์ความละเอียดสูงสำหรับนินเท็นโด สวิตช์และวางจำหน่ายในปี 2023
แมกซ์เวลล์เทคโนโลยี

แมกซ์เวลล์เทคโนโลยี  เป็นบริษัทผู้พัฒนาและผู้ผลิตสัญชาติอเมริกันซึ่งมีสำนักงานใหญ่อยู่ที่ซานดิเอโก รัฐแคลิฟอร์เนีย บริษัทมุ่งเน้นไปที่การพัฒนาและการผลิตผลิตภัณฑ์จัดเก็บพลังงานและการจัดส่งพลังงานสำหรับยานยนต์ การขนส่งหนัก พลังงานหมุนเวียน พลังงานสำรอง การสื่อสารและอุตสาหกรรมไร้สาย และแอพลิเคชันอิเล็กทรอนิกส์สำหรับผู้บริโภค บริษัทถูกซื้อโดยเทสลาเมื่อวันที่ 15 พฤษภาคม พ.ศ. 2562 และตอนนี้ดำเนินธุรกิจในฐานะบริษัทย่อยของเทสลา
ชาวัรมา

ชาวัรมา  เป็นอาหารตะวันออกกลางที่มีเนื้อที่ถูกหั่นเป็นชิ้นบาง ๆ ตั้งซ้อนกันเป็นรูปทรงกรวย และย่างบนเครื่องย่างแบบหมุนที่หมุนช้า ๆ ในอดีตใช้เนื้อลูกแกะและเนื้อแกะ ปัจจุบันอาจใช้เนื้อไก่, เนื้อไก่งวง, เนื้อวัว หรือเนื้อลูกวัว ในขณะที่แกนย่างกำลังหมุน จะมีการเฉือนเนื้อชิ้นบางออกมา ชาวัรมาเป็นหนึ่งในอาหารข้างถนนที่โด่งดังที่สุดในโลก โดยเฉพาะในประเทศอียิปต์ ประเทศในแถบลิแวนต์และคาบสมุทรอาหรับ และที่อื่น ๆ
ศัพทมูลวิทยา.
"ชาวัรมา" เป็นคำภาษาอาหรับที่มาจากคำภาษาตุรกีว่า "เชวีร์แม"  แปลว่า "การหมุน" ซึ่งสื่อถึงเครื่องย่างแบบหมุน (rotisserie)
อินนาลิลลาฮิวะอินนาอิลัยฮิรอญิอูน

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
อิสติรญาอ์ (, #เปลี่ยนทาง) เป็นชื่อวลีภาษาอาหรับของ อินนาลิลลาฮิวะอินนาอิลัยฮิรอญิอูน (, #เปลี่ยนทาง) พบในอัลกุรอาน บทที่สอง โองการที่ 156 วลีนี้สะท้อนให้เห็นถึงความเชื่อว่าชีวิตและสิ่งที่ดำรงอยู่ทั้งหมดเป็นของอัลลอฮ์ และทุกสิ่งจะกลับคืนสู่พระองค์ในที่สุด และทำหน้าที่เป็นคำเตือนสำหรับมุสลิมให้อดทนและแสวงหาการปลอบโยนในศรัทธาของตนระหว่างการทดสอบตามที่กล่าวไว้ในโองการก่อนหน้า ประโยคนี้มักใช้ในตอนที่มุสลิมได้ข่าวว่าคนหนึ่งเสียชีวิต แต่ก็ใช้ตอบสนองต่อภัยพิบัติทุกรูปแบบเป็นสัญลักษณ์แห่งการยอมรับพระประสงค์ของอัลลอฮ์ และความเชื่อมั่นในภูมิปัญญาของอัลลอฮ์
มีรายงานว่าศาสดามุฮัมมัดกล่าวไว้ว่า เมื่อเกิดภัยพิบัติแก่ผู้ศรัทธาและพวกเขาท่องประโยคนี้ อัลลอฮ์จะประทานสิ่งที่ดีกว่าให้แก่พวกเขาเป็นการตอบแทน
วลีนี้สื่อถึงหลักการดำรงอยู่ของมนุษย์ในทางเทววิทยาที่กว้างกว่าว่าเป็นเพียงสิ่งชั่วคราว และชีวิตหลังความตายเป็นจุดหมายปลายทางสูงสุด วลีที่คล้ายกันยังปรากฏในทานัค คือ "...เพราะเจ้าเป็นผงคลีดิน และเจ้าจะกลับเป็นผงคลีดินดังเดิม" (ปฐมกาล; 3:19)
หมายเหตุ.
<templatestyles src="Reflist/styles.css" />
เทสลาแฟซิลิตีในติลบืร์ค

เทสลาแฟซิลิตีในทิลเบิร์ก  เป็นอาคารโรงงานของ Tesla, Inc. ในเขตอุตสาหกรรมของ Vossenberg, ติลบืร์ค ประเทศเนเธอร์แลนด์ ซึ่งมีอยู่หลายแห่ง ในเดือนธันวาคม พ.ศ. 2555 ศูนย์กระจายสินค้าแห่งยุโรปในติลบืร์คได้รับการประกาศโดยทำหน้าที่เป็นสำนักงานใหญ่ด้านชิ้นส่วนและบริการของยุโรป โรงงานประกอบ Tesla Tilburg จัดการการประกอบรถยนต์ไฟฟ้ารุ่นสุดท้ายของ Tesla Model S / X สำหรับการจัดส่งภายในทวีปยุโรป
แจ็ก เคอร์บี

เจคอบ เคิตซ์เบิร์ก  หรือที่รู้จักกันดีในนามปากกา แจ็ก เคอร์บี (28 สิงหาคม พ.ศ. 2460 - 6 กุมภาพันธ์ พ.ศ. 2537) เป็นศิลปินนักเขียนและบรรณาธิการหนังสือการ์ตูนชาวอเมริกันซึ่งได้รับการยกย่องอย่างกว้างขวางว่าเป็นหนึ่งในผู้ริเริ่มที่สำคัญของสื่อและเป็นหนึ่งในผู้สร้างที่อุดมสมบูรณ์และมีอิทธิพลมาก เขาเติบโตในนิวยอร์กซิตี้และเรียนรู้การวาดรูปการ์ตูนโดยการติดตามตัวละครจากการ์ตูนแนว comic strips และ editorial cartoons เขาเข้าสู่วงการการ์ตูนที่กำลังเติบโตในช่วงทศวรรษที่ 1930 โดยวาดการ์ตูนหลายเรื่องภายใต้นามปากกาที่แตกต่างกันรวมถึง แจ็ค เคอร์ติส ก่อนที่จะลงเอยกับ แจ็ค เคอร์บี้ ใน พ.ศ. 2483 เขาและนักเขียนบรรณาธิการ โจ ไซมอน ได้สร้างตัวละครซูเปอร์ฮีโร่ที่ประสบความสำเร็จอย่างสูงคือ กัปตันอเมริกา ให้กับ Timely Comics ซึ่งเป็นบริษัทตั้งต้นของ Marvel Comics ในช่วงทศวรรษที่ 1940 เคอร์บี้ได้ร่วมงานกับไซมอนเป็นประจำสร้างตัวละครมากมายสำหรับบริษัทนั้นและ National Comics Publications ต่อมากลายเป็นดีซีคอมิกส์
สถานีโทรทัศน์แห่งชาติชิลี

สถานีโทรทัศน์แห่งชาติชิลี  เป็นสถานีโทรทัศน์แห่งชาติของประเทศชิลี ก่อตั้งขึ้นตามคำสั่งของประธานาธิบดีเอดัวร์โด เฟรย์ มอนตัลบา และเริ่มออกอากาศทั่วประเทศเมื่อวันที่ 18 กันยายน พ.ศ. 2512 ตั้งแต่นั้นมา บริษัทได้รับการจัดโครงสร้างใหม่หลายต่อหลายครั้งและพื้นที่การดำเนินงานได้เพิ่มขึ้นในช่วงหลายปีที่ผ่านมากลายเป็นหนึ่งในผู้จัดรายการโทรทัศน์ชั้นนำในประเทศชิลีและทวีปอเมริกาใต้ กฎหมาย 17377 ใน พ.ศ. 2513 กำหนดไว้ว่า สถานีโทรทัศน์แห่งชาติชิลีต้องเป็นบริการสาธารณะที่เป็นอิสระเป็นพหุนิยมและเป็นตัวแทน พันธกิจสาธารณะของสถานีโทรทัศน์แห่งชาติชิลีกำหนดภาระหน้าที่ในการส่งเสริมเอกลักษณ์ทางวัฒนธรรมของชาติคุณค่าของประชาธิปไตย สิทธิมนุษยชน การดูแลสิ่งแวดล้อม และการเคารพความหลากหลาย นอกจากนี้ สถานีโทรทัศน์แห่งชาติชิลียังควบคุมการวางผังรายการของบริการตามเกณฑ์ที่กำหนดโดยสภาโทรทัศน์แห่งชาติ (เซเอเนเตอูเบ)
นิคมญี่ปุ่นในประเทศไมโครนีเชีย

นิคมญี่ปุ่นในดินแดนที่ปัจจุบันนี้เป็นประเทศไมโครนีเชีย สามารถย้อนไปได้ถึงช่วงปลายคริสต์ศตวรรษที่ 19 เมื่อพ่อค้าและนักสำรวจชาวญี่ปุ่นเข้ามาตั้งถิ่นฐานบริเวณตอนกลางและตะวันออกของหมู่เกาะแคโรไลน์ หลังจากที่จักรวรรดิญี่ปุ่นเข้าครอบครองหมู่เกาะใน ค.ศ. 1914 ชาวญี่ปุ่นได้ย่ายถิ่นฐานมาแคโรไลน์เป็นจำนวนมากในช่วงคริสต์ทศวรรษ 1920–1930 รัฐบาลญี่ปุ่นกระตุ้นให้มีการย้ายถิ่นมาสู่หมู่เกาะที่เป็นส่วนหนึ่งของแปซิฟิกใต้ในอาณัติ 
ผู้อพยพยุคแรก ๆ เป็นพ่อค้า แม้ว่าในระยะต่อมาผู้เข้ามาตั้งถิ่นฐานจะทำงานเป็นชาวประมง เกษตรกร หรือแรงงานเกณฑ์ ผู้อพยพส่วนใหญ่ตั้งถิ่นฐานที่โปนเปย์และชุก ส่วนเกาะอื่น ๆ มีจำนวนชาวญี่ปุ่นเพียงจำนวนน้อยเท่านั้น ใน ค.ศ. 1945 มีประชากรชาวญี่ปุ่นรวมกันกว่า 100,000 คน ผู้อพยพญี่ปุ่นในหมู่เกาะแคโรไลน์กลางและตะวันออก ประกอบด้วย ชาวญี่ปุ่น ชาวโอกินาวะ และชาวเกาหลีจำนวนหนึ่ง ผู้ตั้งถิ่นฐานนำศาสนาชินโตและพุทธเข้ามาสู่หมู่เกาะแห่งนี้ แม้ว่าการนับถือศาสนาดังกล่าวจะไม่เป็นที่นิยมสำหรับชาวพื้นเมือง ใน ค.ศ. 1945 ภาษาญี่ปุ่นได้เข้ามาแทนที่ภาษาในตระกูลไมโครนีเชียในฐานะภาษาที่ใช้สนทนาในชีวิตประจำวัน
ความสัมพันธ์ระหว่างเชื้อชาติของชาวญี่ปุ่น (ผู้ตั้งถิ่นฐานและเจ้าหน้าที่รัฐ) กับชาวไมโครนีเชียเป็นไปอย่างเป็นมิตรและการสมรสต่างพวกระหว่างชาวญี่ปุ่นกับชาวไมโครนีเชียได้รับการสนับสนุน แม้ว่าความสัมพันธ์จะเริ่มแย่ลงเมื่อรัฐบาลอาณานิคมญี่ปุ่นออกนโยบายที่ให้ประโยชน์แก่ชาวญี่ปุ่นมากกว่า รวมถึงแสดงการไม่ให้ความสำคัญต่อบรรทัดฐานแบบไมโครนีเชีย หลังจากการยอมจำนนของญี่ปุ่นใน ค.ศ. 1945 ชาวญี่ปุ่นทุกคนถูกส่งกลับญี่ปุ่น ขณะที่ประชากรเชื้อสายญี่ปุ่น-ไมโครนีเชียได้รับอนุญาตให้อยู่ต่อไป ซึ่งโดยส่วนมากเลือกอยู่ต่อ พวกเขาเหล่านั้นจำนวนมากได้รับตำแหน่งสำคัญทางการเมือง ภาครัฐ และภาคธุรกิจหลังสงครามโลกครั้งที่สอง ประชากรกลุ่มนี้นับได้ว่าเป็นประชากรกลุ่มน้อยที่มีจำนวนมากในสหพันธรัฐไมโครนีเชีย ประเทศไมโครนีเชียเริ่มมีความสัมพันธ์กับญี่ปุ่นด้านการค้าและวัฒนธรรมนับตั้งแต่คริสต์ทศวรรษ 1970 และได้สถาปนาความสัมพันธ์ทางการทูตใน ค.ศ. 1988 อันเป็นระยะเวลาสองปีหลังจากที่ประเทศไมโครนีเชียได้รับเอกราช
เชิงอรรถ.
<templatestyles src="Reflist/styles.css" />
สถานีวิทยุโทรทัศน์แห่งมาเลเซีย

สถานีวิทยุโทรทัศน์แห่งมาเลเซีย (Radio Televisyen Malaysia) เป็นสถานีวิทยุโทรทัศน์ในประเทศมาเลเซีย ก่อตั้งเมื่อวันที่ 1 เมษายน ค.ศ. 1946 ในชื่อ เรดิโอมลายา เป็นสถานีแพร่ภาพแรกที่เก่าแก่ที่สุดในประเทศ เมื่อมาเลเซียจัดก่อตั้งขึ้นเมื่อวันที่ 16 กันยายน พ.ศ. 2506 เรดิโอมาลายาได้เปลี่ยนชื่อเป็นเรดิโอมาเลเซียในขณะที่ บริษัท เตเลวิซเยน มาเลเซีย ก่อตั้งขึ้นเมื่อวันที่ 28 ธันวาคมในปีเดียวกัน ในปี พ. ศ. 2512 Radio Malaysia และ Televisyen Malaysia ได้รวมกันเป็นแผนกออกอากาศในปัจจุบัน
นิโนมิยะ

นิโนมิยะ  เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ เดือนมิถุนายน 2012 เมืองนี้มีประชากรประมาณ 29,350 คน ความหนาแน่น 3,230 คนต่อตารางกิโลมเตร และมีพื้นที่ทั้งหมด 9.08 ตารางกิโลเมตร
ภูมิศาสตร์.
นิโนมิยะตั้งอยู่ริมชายฝั่งทางตอนกลางค่อนไปทางตะวันตกของจังหวัดคานางาวะ ทิศใต้ติดกับอ่าวซางามิของมหาสมุทรแปซิฟิก 
ประวัติศาสตร์.
นิโนมิยะเป็นที่ตั้งของศาลเจ้าคาวาวะ ซึ่งมีศักดิ์สูงเป็นอันดับสองในแคว้นซางามิ ซึ่งมีการกล่าวถึงในบันทึกยุคเฮอัง และอ้างว่าได้รับการสถาปนาโดยจักรพรรดิซูอินิง นิโนมิยะในฐานะที่เป็นชุมชนเล็ก ๆ ริมชายฝั่ง ได้อยู่ภายใต้การควบคุมของตระกูลโฮโจยุคหลังแห่งโอดาวาระในยุคเซ็งโงกุ ในยุคเอโดะ นิโนมิยะเป็นส่วนหนึ่งของแคว้นศักดินาโอโดวาระ
หลังจากการฟื้นฟูเมจิและการจัดตั้งระบบอำเภอในปี 1878 พื้นที่นี้ได้อยู่ภายใต้การควบคุมของอำเภอยูรูงิ  ต่อมาในเดือนเมษายน 1889 หมู่บ้านนิโนมิยะได้รวมเข้ากับหมู่บ้านใกล้เคียง 4 หมู่บ้านเพื่อก่อตั้งหมู่บ้านอาซูมะ และในวันที่ 26 มีนาคม 1896 อำเภอยูรูงิได้กลายเป็นส่วนหนึ่งของอำเภอนากะ หมู่บ้านอาซูมะได้รับการยกฐานะเป็นเมืองเมื่อวันที่ 3 พฤศจิกายน 1935 และเปลี่ยนชื่อเป็นนิโนมิยะ
เศรษฐกิจ.
เศรษฐกิจท้องถิ่นของนิโนมิยะมีพื้นฐานมาจากเกษตรกรรมและการประมงเชิงพาณิชย์เป็นหลัก และเมืองนี้ยังเป็นที่อยู่อาศัยของผู้ทำงานที่ไปกลับเป็นประจำของทั้งโตเกียว โยโกฮามะ และโอดาวาระ
มิสมาร์เวล (ละครชุด)

มิสมาร์เวล  เป็นละครชุดทางโทรทัศน์สตรีมมิงสัญชาติอเมริกันเรื่องใหม่ที่สร้างขึ้นสำหรับ Disney+ โดย Bisha K. Ali โดยสร้างจากตัวละครของมาร์เวลคอมิกส์ ชื่อ กมลา ข่าน หรือ มิสมาร์เวล โดยอยู่ใน จักรวาลภาพยนตร์มาร์เวล (MCU) โดยเนื้อเรื่องต่อเนื่องกับแฟรนไชส์ภาพยนตร์ ซีรีส์นี้ผลิตโดยมาร์เวลสตูดิโอส์ โดยมี Ali รับหน้าที่เป็นหัวหน้านักเขียน
ไอมาน เวลลานี แสดงเป็น กมลา ข่าน / มิสมาร์เวล ในซีรีส์เรื่องนี้ได้รับการประกาศว่ามีส่วนร่วมของ Ali ในเดือนสิงหาคม พ.ศ. 2562 ต่อมาในเดือนกันยายน พ.ศ. 2563 Adil El Arbi และ Bilall Fallah, Sharmeen Obaid-Chinoy และ Meera Menon ได้รับการว่าจ้างให้เป็นผู้กำกับซีรีส์ การถ่ายทำเริ่มภายในเดือนพฤศจิกายน พ.ศ. 2563 ถ่ายทำในแอตแลนตา รัฐจอร์เจีย
มิสมาร์เวลจะฉายในวันที่ 8 มิถุนายน พ.ศ. 2565 ซึ่งเป็นส่วนหนึ่งของของ MCU